
Asunto General, Innovacion, Organisacion Gubernamental, Infrastructura y Planificacion Teritorial 








Discurso di Prome Minister na e Foro di Inversion Mundial organisa 
UNCTAD: 


ACCIONNAN CU GOBIERNO DI ARUBA A 
TUMA A RESULTA DEN RECUPERACION 
TURISTICO MAS PROME cu A PROYECTA 


Prome Minister Evelyn Wever - Croes a duna un discurso 
na e Foro di Inversion Mundial organisa pa United Nations 
Conference on Trade and Development (UNCTAD). Durante 
di e conferencia a trata entre otro e tema di “Atrae y retene 
inversionnan di turismo. Prome Minister a inicia su discurso 
dunando splicacion di e importancia di e sector turistico pa 
Aruba. 


“E sector turistico a contribui na casi 74% di Aruba su GDP 
den 2019. 2020 tabata un aña cu a inicia fuerte, sinembargo 
den algun luna tur cos a cambia, mundo completo a cambia,” 
Prome Minister a accentua. 


Poniendo bienestar y siguridad di pueblo na prome luga, 
Gobierno di Aruba a introduci un “lockdown” temporario di nos 
frontera na comienso di 2020. Como cu ya no tabatin vuelo cu 
turista biniendo Aruba, e decision aki a resulta den desempleo 
repentino y problemanan di likides. Consecuentemente, pa 
por a retene y aumenta confiansa den inversionistanan local, 
Gobierno a provee diferente forma di alivio financiero, subsidio 
salarial y alivio fiscal pa individuo y negoshinan. 





Prome Minster a sigui splica cu na mes momento Gobierno di 
Aruba inmediatamente a escala e enfoke riba maneho di crisis. 
Esaki a inclui entre otro, implementacion di un revision di e 
strategia di e plan di mercadeo y tambe e aplicacion “Aruba 
Health & Happiness Code” cu a yuda na sigura e aspecto di 
siguridad y bienestar di bishitantenan di Aruba y localnan. 


Segun Premier Wever - Croes, “Aruba a enfoca riba crea un 
medio ambiente sigur, sano y confiabel pa su bishitantenan 
y ciudadanonan”. Pa por move padilanti, Gobierno di Aruba 
a bin cu un manera nobo di pensa y a organisa esfuersonan 





coordina na nivel nacional pa desaroya un plan di recuperacion 
‘economico y tambe un plan innovativo. Di e manera akita busca 
un crecemento economico cu ta sabi, inclusivo y sostenibel 
cu ta enfoca riba pone e condicionnan crucial na nan lugar 
pa un economia resiliente pa termino largo logrando asina 
beneficionan inmediato na termino corto cu un apoyo nacional 
mas amplio. 


Terminando Prome Minister Wever - Croes a bisa cu, “Mientras 
cu Aruba ainda ta experenciando e efectonan di e pandemia, ta 
kere fielmente cu cooperacion entre organisacionnan publico 
y priva, ta fundamental pa Aruba su exito. E accionnan cu 
Gobierno di Aruba a tuma a resulta den recuperacion di Aruba 
su sector turistico mucho mas prome cu a proyecta. Pa cual ta 
conseha pa organisacion y nacionnan inverti den partnership 
corecto pa asina por yega na recuperacion economico.” 


a 

Prome Minister Evelyn Wever-Croes: 


ANNE ATIN å 











Dialuna 18 di October, 2021 a tuma luga na Renaissance 
Festival Plaza e apertura di Immerse 2021. Durante e evento 
aki, Prome Minister Evelyn Wever-Croes como orador a duna 
un bon bini na coleganan Minister, coleganan di Parlamento y 
tur otro invitado presente sigui pa un discurso. 


“Gobierno di Aruba su vision pa innovacion ta basa riba 
necesidad pa cambio y diversificacion y a compremete nan 
mes pa yega na e metanan di desaroyo sostenibel (SDGs) 
pa 2030. E metanan ta rekeri un necesidad pa un transforme 
total y ‘business as usual’ no lo ta suficiente. Incorporando 
innovacion den e strategia nacional pa un desaroyo sotenibel, 
ta duna e oportunidad pa gara e ola y logra e metanan aki”, 
Prome Minister a remarca. 


Prome Minister a enfatisa cu pa e cambio por sosode lo mester 
enfoca no solamente riba conocemento pero tambe riba 
creatividad. Como Arubiano nos ta conoci pa nos creatividad y 
cultura innovativo y esaki ta wordo specialmente stimula door 
di e retonan cu nos ta enfrenta como un comunidad. 


“Nos creatividad y imaginacion no tin limite. Y esaki sigur a 
wordo demostra durante e pandemia aki. Como Arubianonan 


Apertura di Immerse 2021 
IV D Y IMAGINAC 














nos ta mara na otro door di nos creatividad y nos hendenan 
curioso y cu curason habri. Nos tin tur locual cu nos tin mester 
pa probecha di e momento unico aki pa crea productonan y 
servicionan nobo cu Aruba y e mundo mester di dje”, Prome 
Minister e expresa. 


Den e siglo 21, Aruba su tamaño chikito no ta un menasa 
pero un ventaha grandi y e inicio di e “IMMERSE Innovation 
Month” aki na Aruba ta e miho manera pa cuminsa. Gobierno 
di Aruba kier encurasha hobennan, esunan mas experiencia, y 
tur ciudadano sin exclui, pa bin join e movimento aki na unda 
lo brinda e oportunidad na un y tur pa por pensa diferente, pa 
‘challenge the status quo’. 


“E deseo ta pa por crea un ambiente unda cu ta dije OK pa 
pensa diferente, purba haci cosnan nobo, of purba haci un 
cos den un otro manera, y finalmente yega na ‘homegrown 
solutions’. Manera mi a menciona hopi biaha, si tin un cos cu 
na Aruba nos no tin falta di dje, ta ideanan y creatividad. E 
ta tuma un solo idea pa transcende e limitenan di nos bunita 
costanan. Danki na un y tur presente awenochi, “keep the 
conversation going” y danki pa celebra innovacion”, Prome 
Minister a expresa. 

Prome Minister Evelyn Wever-Croes: 
En conexion cu Dia Nacional contra Traficacion di Hende, 
Prome Minister ta enfatisa: 


‘HABRI BO WOWO’ PASOBRA TRAFICACION 
Y CONTRABANDA DI HENDE TA PASA MAS 
CERCA CU BO TA KERE 


Dialuna atardi a tuma luga e caminata pa inicia e campana di 
conscientisacion en conexion cu Dia Nacional contra Traficacion 
di Hende ‘Habri bo wowo' cu a cuminsa for di Djispie's place pa 
Plaza Daniel Leo. Prome Minister Sefiora Evelyn Wever-Croes 
y Minister di Husticia Sefior Rocco Tjon, na final di e discurso a 
duna nan remarke cortico enfatisando cu trafico y contrabando 
di persona tin consecuencianan grave 


Aruba ta usa e fecha di 18 di October tur afia como Dia Nacional 
contra Traficacion di Hende pa conscientisa e comunidad 
encuanto di e topico di traficacion di hende. E evento aki ta 
parti di e campafia HABRI BO WOWO cu a keda lansa na Mei 
ultimo. 


Aruba ta pasando den diferente reto: reto social, economico, 
financiero y reto migratorio. Un aspecto hopi tristo y peligroso di 
e crisis migratorio, ta e fenomeno di traficaccion y contrabanda 
di hende, Mensenhandel/ Mensensmokkel, manera ta ser 
bisa na Hulandes. Traficacion di Hende, miho conoci como 
sclavitud moderno, ta un delito contra e derechonan humano y 
ta responsabilidad di nos tur pa combati'e. 


“Como Gobierno responsabel, no por para na banda y laga 
esaki pasa. P'esey, e campaña di conscientisacion HABRI BO 
WOWO ta asina importante, pasobra ta trata aki di abuso di 
hende y nos mester para y purba evita cu esaki ta pasa den 
nos país, sea cu migrantenan of cu nos mes hendenan. Nos 
kier desaroyo na Aruba pa tur hende sin laga ni un hende atras. 
Nos kier pa Aruba progresa.”, Prome Minister a enfatisa. 


Dialuna atardi a inicia cu e prome di tres evento di 
conscientisacion den luna di October cu un develo impactante. 
E siguiente eventonan ta na San Nicolas y na Santa Cruz. 
N'e ultimo dos evento lo tin un exhibicion yamativo y lo parti 
foyetonan cu informacion di e señalnan cu mester paga tino na 
dje pa si encontra un posibel caso di traficacion, por detecte 
tambe na tempo. E posternan cu e diferente mensahe di e 
campaña lo wordo poni na diferente luga pa asina re-enforsa e 
mensahe contra traficacion y contrabanda di hende. 


Prome Minister ta haci un yamada na comunidad pa ta alerto 
y siña kico ta e señalnan y tuma accion ora cu ripara ora algo 


no ta bon y comunica cu e instancia concerni via nan hotline, 
Facebook page, website of email. 


Na final, Prome Minister a expresa: “Habri bo Wowo pasobra 
traficacion y contrabanda di hende ta pasa mas cerca cu bo 
ta kere. Aruba ta conta cu cada ciudadano pa combati e delito 
aki. Aruba mester di nos tur”! 





m PROBECHAAWORI 

GOBIERNO DI ARUBA 


“BAN TA ALERTO Y SIÑA 
KICO TA E SEÑALNAN 

DI TRAFICACION Y 
CONTRABANDA DI 
PERSONA Y TUMA 

ACCION ORA CU RIPARA 
ORA ALGO NO TA BON. 
HABRI BO WOWO 
PASOBRA TRAFICACION Y 
CONTRABANDA DI HENDE 
TA PASA MAS CERCA CU BO 
TA KERE. ARUBA TA CONTA 
CU CADA CIUDADANO PA 
COMBATI E DELITO AKI. - 
ARUBA MESTER DI NOS Ra =: 
TUR”! 





Evelyn Wever- Croes 


Prome Minister 

MINISTER Ursell Arends 





Integridad, Naturalesa, Transporte y Asuntonan di Adulto Mayor 








MINISTER ARENDS TA ENFATISA E 
URGENCIA PA REMEDIA RWZI 


Dialuna 18 di oktober 2021 durante reuda di prensa na 
bestuurskantoor minister di Naturalesa, sr. Ursell Arends 
a elabora riba e urgencia pa remedia RWZI (Rioolwater 
verzuiverings installatie). 


Den comunidad ainda hopi ta puntra kico ta RWZI, su funcion 
y su balor real pa Aruba. E topico di RWZI ya desde 2018 a 
wordo escala na nivel di un tema di urgencia. Ta momento 
pa comunidad realisa cu pa nos por sigui opera e RWZI nos 
mester un inversion cuantioso y sosten di comunidad henter. 
Na e momento aki e condicion cu RWZI Bubali ta aden, ta 
pone nos unico pilar economico - turismo - den peliger. 


"Nos mester para keto y realisa cu esaki ta un problema di 
pueblo di Aruba henter. A bira tempo pa nos reacciona na e 
problema di RWZI cu seriedad", Minister Arends ta comenta. 
Durante e conferencia di prensa informativo aki, Sr. Frank 
Benita, Hoofd di Beheer Waterschappen na DOW tambe a 
elabora riba e seriedad di e tema aki. Aruba ta conoce tres 
(3) planta di purificacion, pa awa di riool, awa di pos y tambe 
pa awa di yobida. E facilidad di Bubali ta esun mas bieu, pero 
tambe esun cu volumen mas grandi di awa ricibi. Actualmente 
ta ricibi 8000 m3 (kubieke meter) di awa pa dia, pero e ta disefia 
solamente pa procesa 4500 m3 pa dia. Sr. Benita a nota cu e 
RWZI Parkietenbos tambe a caba di surpasa su capacidad. 


"Den e estado cu e plantanan ta aden, ta forma un peliger na 
nos salud y nos medio ambiente" - Sr. Arends ta menciona. 
"A bai di un (1) planta pa tres (3) planta, pero nunca no a 
percura pa e recursonan necessario pa mantene e plantanan 
aki funcionabel." 


Durante shutdown di Covid-19 por a ripara cu 65% di e "waste- 
water" ricibi na Bubali ta bin di turismo. E volumen di awa den 
e periodo aki a baha te cu 3,000 m3 pa dia y a ripara cone 
awa cu tabata bai Bubali Plas a aclaria completamente. Desde 
cu e situacion turistico a bin ta drecha, ta mira cu e estado ta 
bayendo bek na su situacion di pasado, caminda e bacterianan 
no ta haya suficiente tempo pa breakdown e sushi den e awa. 








Motibo pa presentacion di RWZI tabata pa ilustra e problema 





di RWZI. Minister Arends ta comenta cu "den e forma cu nos ta 
trahando horizontal cu otro den gobierno, ta haci mas facil pa 
nos por colabora entre ministerio pa hunto nos por enfrenta e 
problemanan aki debidamente". 


Den e periodo binidero gobierno lo percura pa keda cla cu e 
"business plan", uzando e experticio tecnico di DOW como su 
guia, pa por realisa un plan pa financiamento di e proyecto 
y asina brinda pueblo un solucion duradero y sostenibel. "Di 
peliger pa solucion. Di awa sushi pa recurso sostenibel" - Sr. 
Ursell Arends. 

MINISTER URSELL ARENDS ENCARGA 

CU ASUNTONAN DI ADULTO MAYOR A 

DUNA RECONOCEMENTO NA SR. ERIC 
D’ARNAULD Y SR. PAUL VAN NIEL 


Den cuadro di e decreto di luna di Adulto di Gabinete Wever- 
Croes II, Minister Arends a reconoce dos Adulto Mayor, Sr. 
d’Arnauld y Sr. van Niel, cu pa hopi afia a aporta na e bienstar 
di nos Adultonan Mayor na Aruba. Ambos persona ta dos 
baluarte cu a aporta pa hopi afia den diferente area social, 
deporte y como profesional na Aruba, especialmente pa nos 
Adulto Mayor. 


Sr. Eric d'Arnauld, na aña 1983, ta co-fundador di Club 
Kibrahacha 60+. Sr. d’Arnault a forma parti di e directiva di e 
fundacion pa mas di 20 afia di cual hopi afia a ocupa e puesto 
di presidente den e directiva di Club Kibrahacha. Den otro 
area social Sr. d'Arnault tabata tambe co-fundador di Aruba 
Scholarship Foundation y ta miembro honorario Aruba Rotary 
Club. Pa 23 afia Eric tabata consul di Mexico na Aruba. Eric 
d'Arnault ta bon conoci tambe den e mundo di Car dealers. 
Desde 1969 te cu 1999 sr. d'Arnault a maneha entre otro 
ArubaCar NV, Topcar NV y Jolley Holding NV. Sr. d'Amault pa 
varios aña a forma parti di e directiva di Camara di Comercio, 
Banco Central di Aruba. Den area di deporte Eric a practica e 
deportenan di baseball, tennis y golf. 


Sr. Paul van Niel, pa 13 aña, a maneha e Organisacion di 
Pensionado Publico di Aruba (OPPA) como presidente di e 
organisacion. Sr. Paul van Niel ta bon conoci tambe na Aruba 
pa hopi aña como director di skol di ofishi John F. Kenedy. 
Na aña 1984 despues cu Sr. van Niel a baha cu pensioen, 
ela maneha Boekhandel Mariska pa 18 aña largo. Sr. van Niel 
tabata un bon deportisata cu a practica deporte di tennis y 
landamento. Ela contribui tambe den nos deporte local door di 
forma parti di directiva di Arubaanse Zwembond y Aruba Lawn 
Tennis Bond. 


Minister Arends durante un encuentro ameno hunto cu famia y 
dirigentenan di diferente organisacion di Adulto Mayor: OPPA, 
Club Kibrahacha, Grupo Nucleo, St. Cas Mari, St. SABA a hasi 
entrega di un pin como reconocimento na ambos baluarte. Sr. 
Eric d'Arnault a wordo representa pa su yui muher Natasha 
d’Arnault. Minister Arends tabata tin e honor di por a conoce 
ambos baluarte cu a contribui na dos diferente organisacionan 
pa nos Adultonan Mayor cu tin mas di 30 afia di excistencia 
estableci na Aruba. 


Minister Ursell Arends, encarga cu e cartera di Adulto Mayor, 
ta preparando un maneho integral pa atende cu e nececidad 








grandi cu tin pa mehora e calidad di bida di nos Adultonan Mayor 
na Aruba. Den su maneho, minister Arends ta compromete 
pa mehora e calidad di cuido y bienestar di adultonan mayor, 
stimula mas participacion den comunidad y alabes cu un meta 
special pa nan keda biba mas largo den un propio ambiente. 


“Pa realisa esaki lo rekeri pa traha hunto cu nos Adultonan 
Mayor, profesionalnan y boluntarionan”, Minister Arends a 
subraya. E ta conta ariba cooperacion di tur persona cu kier 
aporta na su maneho sostenibel y duradero pa nos Adultonan 
Mayor y pa Aruba. 

MINISTER Rocco Tjon 


Husticia y Asuntonan Social 











Minister Rocco Tjon: 


MINISTER DI HUSTICIA Y ASUNTONAN 

SOCIAL ROCCO TJON A UNI SU MES NA 

E MARCHA DI DIA NACIONAL CONTRA 
TRAFICACION Y CONTRABANDA DI HENDE 


Recientemente a tuma lugar un marcha organisa pa fundacion 
Coördinatiecentrum Mensenhandel Mensensmokkel Aruba 
(CMMA) den cuadro di dia nacional di traficacion y contrabanda 
di hende. Hunto cu premier 
Wever-Croes a dirigi palabra na 
e comunidad presente. 


Desde afia 2007, Aruba a pone 
e bataya contra traficacion y 
contrabanda di hende como 
prioridad den gobernacion. 
Na afia 2008 Aruba a haya su 
coordinador nacional riba e 
topico aki, sigui pa su taskforce 
na 2009 y su mesun fiscal na 
2011. Den afia 2014 e codigo 
penal a wordo adapta y un 
unidad investigativo special a 
wordo forma na 2017, sigui pa e centro di coordinacion den 
afia 2020 como tambe e unidad pa inteligencia na 2021. Segun 
e mandatario ‘tur esaki ta muestra di e compromiso di diferente 
Gobierno pa nos por combati e fenomeno aki.” 


Cu e campaña “habri bo wowo” un biaha mas atencion a wordo 
poni riba e dos acto criminal aki como tambe e responsabilidad 
di henter nos comunidad pa combati esakinan. E mandatario a 
enfatisa cu ‘nos tur por ta e wowonan cu ta wak, nos tur por ta 
e oreanan cu ta tende y nos tur por ta e bos cu ta raporta esaki 
ora algo ta pasando cu otro hende cu ta haya nan mes den e 
situacion aki.” 


Minister Tjon a sigui splica cu e fenomeno di traficacion y 
contrabanda di hende ta uno cu nos tur, pues Aruba completo 








mester percura pa stop den tur sentido. ‘Den cuadro di esaki 
nos Ministerio, Ministerio di Husticia, tin un responsabilidad 
mas grandi ainda, no solamente pa conduci investigacionnan 
contra organisacionnan 
criminal cu ta comete e delito 
aki, pero tambe pa crea mas 
conscientisacion.' 


E mandatario a sigui splica cu 
e campafia aki tambe ta pone 
un dede riba e comportacion di 
nos mes como ciudadanonan 
|| di Aruba, pasobra hopi biaha 

| nos kier pinta e hendenan di 
afo como esunnan culpabel di 
traficacion of contrabanda di 
hende, mientras cu nos mesun 
hendenan tambe ta probecha 
di e mal situacion cu otro hende a haya nan mes aden. Minister 
Tjon a splica cu e sectornan cu ta mas vulnerabel pa e tipo 
di delitonan aki ta e sectornan di construccion, prostitucion y 
trabounan domestico. 


Manca 
DI HENDE 


Minister Tjon a duna di conoce cu como Minister di Husticia y 
Asuntonan Social, un di e prioridadnan cu su Ministerio tin pa e 
siguiente añanan ta e asistencia cu nan por brinda e victimanan 
di traficacion di hende na Aruba. Segun e mandatario, e vision 
ta pa crea un shelter pero di otro banda ta importante tambe pa 
brinda otro tipo di asistencia manera asistencia medico, legal, 
social, y psicologico. 

Por ultimo e mandatario a gradici CMMA, cual ta e lugar 
central pa informacion, educacion y asistencia den conexion 
cu traficacion di hende. 

PROMOCION Y ENTREGA DI DECRETO 
GUBERNAMENTAL 


Total di 280 ana di servicio den Polis 


Recientemente na Centro di Husticia na Santa Cruz a E = 

tuma lugar entrega di decreto gubernamental, 25, 30 y 35 oro, - ETA 
añanan di servicio y promocion na agente policial y personal L ‘di w 
administrativo y tecnico. Famia, coleganan y amigonan a bini l 
hunto pa e momento special aki di nan ser keri. For di man 
di altocomisario suplente di Polis Sra. Irma Gordon a haci 
entrega di promocion na agente policialnan cu awor ta carga 
un rango mas halto. 











Ta trata aki di agentenan cu a haya nan decreto pa bira 
Brigadier Eerste klasse: 

Sr. A.Grovell, Sr. L. Tromp y Sr. R. Koolman 

Agentenan cu a wordo promovi pa Onderinspecteur eerste 
klasse: — 
Sr. R. Lacle y Sr. R. Flounia cu tambe a cumpli 30 afia di 
servicio. 

Sr. O. Werleman cu a wordo promovi como Commies. 

Alavez a cumpli 25 afia den servicio na Cuerpo Policial Aruba: 
Sra. P. Charles, Sra. E. Jacobs, Sr. S. Kelly, Sr. J. Tromp y Sr. 
G. Jansen 

Agentenan y personal administrative cu a cumpli 30 afia den 
servicio na Cuerpo Policial Aruba: 

Sr. E. Peternella, Sr. G. Oduber y Sr. M. Raphaela 

Tambe Sr. M. Kock cu a cumpli 35 afia den servicio na Cuerpo 
Policial Aruba. 





































Pabien na cada personanan cu a wordo promociona cu nan 
rango nobo. Esaki ta nifica cu e responsablidad ta bira mas 
grandi pero nos no tin e duda cu nos agentenan ta capas pa 
cualkier eventualidad. Na nos personal administrativo cu ta 
nos weso di lomba, masha masha pabien! Nos ta wak boso 
esfuerso y dedicacion den nos organisacion y nos ta aprecia 
esey. Na nos coleganan cu a cumpli 25, 30 y 35 afia den Cuerpo 
Policial Aruba nos ta yama boso danki pa sosten, dedicacion, 
tempo y esfuerso cu a hiba boso asina leu den boso carera. 
Masha pabien. Pueblo di Aruba por ta orguyoso di boso! 






































Endy Croes 

(FED CALI 
oi IN DOS ay 
Diadomingo atardi Minister di Ensefiansa y Deporte Endy 
Croes tabata presente na Joe Laveist Sport Park na San 
Nicolas pa aprecia e clinica di futbol cu a wordo organisa pa 
Soccer Institute Aruba. Un total di 70 hoben entre edad di 6 
pa 14 afia di San Nicolas y bisindario a participa diasabra y 
diadomingo na e clinica di futbol. E clinica tin como meta pa 
yuda e hobennan desaroya nan habilidad den e deporte di 
futbol. Durante afia e clinica ta wordo organisa na diferente 
terno den diferente districto. E fundacion Caribbean Sports 
Foundation di ex- fubolista Hulandes Robin Nelisse a patrocina 
entre 8 pa 10 mil florin pa organisa e clinica 





E Mandatario a bisa cu afia pasa como Parlamentario e la 
presencia e clinica di futbol aki. “Aruba ta un isla chikito, nos 
kier stimula deporte primordialmente deporte di masa manera; 
futbol, baseball, softball, basketball, volleyball etc. como tambe 
deportenan individual pa bini bek pariba di brug” e Mandatardio 
a expresa. 


Minister Endy Croes a sigui bisa; nos lo inverti pa drecha algun 
infrastructura cu ainda falta atencion. Lo percura pa stimula e 
sport vereniging mas tanto cu por pariba di brug pa ta hopi mas 
activo. Den e parti di material nos tin un proyecto pa otorga 
mas material, paso sin material bo no por practica deporte. 
Banda di esey nos kier inculca den e scolnan cuminsando for 
di 4, 5 y 6 klas di scolnan basico na San Nicolas y Aruba henter 
hopi mas deporte y asina fomenta deporte riba e henter e isla. 


Na final di e clinica Minister Endy Croes y Parlamentario Alvin 
Molina a duna un discurso y a haci entrega di e certificado na 
e hobennan cu a participa na e clinica. 


Por ultimo, Minister Endy Croes a felicita e entrenadonan, 
boluntarionan, patrocinadonan, e organisado Soccer Institute 
Aruba y e fundacion di Hulanda Caribbean Sports Foundation. 
Alabes e Mandatario a gradici e mayornan cu ta apoya nan 
yuinan y duna nan e sosten pa por practica deporte. Y mas cu 
claro e mandatario a felicita e atletanan cu ta den formacion cu 
a haci e clinica un exito rotundo. Mester agrega cu Josephine 











Albertus a haci un excelente trabou como host y MC pa e 
programa deportivo aki. 


“Deporte ta algo sano ytafomenta caracter di un hoben. Deporte 
ta duna disciplina. E dedicacion cu bo tin pa haci deporte, e 
deseo pa practica e deporte y por ultimo e determinacion cu 
bo ta lanta cu ne, e ta forma bo pa bira un bon ciudadano pa 
sirbi bo comunidad. Mi ta sigui stimula e muchanan pa practica 
deporte. Cada mucha cu a practica deporte lo ta un mucha 
sano pa e pais aki cu por duna su contribucion bek na henter 
Aruba.” e Mandatario a expresa. 

MINISTER Glenbert F. Croes 





Labor, Energia y Integracion 








MINISTER GLENBERT CROES A REUNI CU SU 
TEAM Y CU DEPARTAMENTONAN DI LABOR 


DAO, DPL, Mediador, DTSL, Aruba Kier Traha cu participacion 
di SVB, pa prepara un plan di accion pa loke ta trata e 
recuperacion economico, recuperacion di trabou, recuperacion 
salarial pa nos pueblo y nos pais cu e meta pa pone nos 
hendenan bek na trabou 

MINISTER DI INTEGRACION GLENBERT 


CROES A REUNI CU E PASTORNAN 
REPRESENTANDO E COMUNIDAD HAITIANO 


A discuti temanan di preocupacion, temanan di integracion. E 
mandatario na su turno a comparti su convivencia y a pone su 
mes na ordo y disponibel pa atende temanan cu pa afianan 
largo a keda sin wordo atendi, cu e compromiso di atencion 
debido pa mehora servicio di tur e departamentonan pa atende 
cu e preocupacionnan di tur e comunidadnan cu ta biba na 
Aruba. 

Guillfred Besaril 











Director Suplente di Guardacosta di Reino Hulandes den 
Caribe Eugene Middelhof MBA a haci un bishita di cortesia na 
Minister Plenipotenciario Guillfred Besaril. 


Den su bishita sr. Middelhof a informa minister Besaril riba e 
ultimo desaroyonan na Guardacosta, manera inversionnan 
den material, principalmente den ekipo di radar. Tambe sr. 
Middelhof a bisa cu Guardacosta a introduci mas oportunidad 
pa estudio pa e personal. Pa keda riba e tereno di personal 
sr. Middelhof a sefiala cu Guardacosta ta hacienda mas uso 
di “zij instromers” cu ta personal no uniforma pa traha den e 
organisacion. 





Por ultimo sr. Middelhof a bisa cu Guardacosta ta den 
un reorganisacion actualmente pa stipula e operacion di 
Guardacosta pa e afianan siguiente. 






Minister Plenipotenciario Guillfred Besaril a gradici sr. Middelhof 
pa su update riba e ultimo desaroyonan pa cu Guardacosta di 
Reino Hulandes den Caribe cu tin un tarea hopi importante 
den pa cuida nos costanan. 

DVG ta informa: 
VACUNA DI INFLUENZA (GRIEP) / A YEGA 


Tur afia den luna di oktober of november seccion di malesanan 
infeccioso di Departamento di Salud Publico ta ricibi vacuna 
di Influenza, tambe conoci como griepprik, pa e grupo den 
comunidad cu ta na risico di bira hopi malo debi na Influenza. 
E grupo aki ta consisti di e adulto mayor di 60 afia of mas 
y tambe di personanan menor di 60 afia pero cu ta sufri di 
malesa cronico. 


E adulto mayor di 60 afia of mas ta bin na remarke pa ricibi e 
vacuna di Influenza completamente gratis y NO mester di un 
recept di dokter di cas. Pa e adulto mayor di 60 afia of mas 
por ricibi su vacuna di Influenza ta nesesario pa e persona 
yama seccion di Malesanan Infeccioso pa un cita na 5224239 
of 5224241 y na momento di presenta na e cita mester bin 
cu su carchi di AZV. Corda cu un recept no ta nesesario pa e 
adulto mayor di 60 afia of mas. 


Personanan cu ta sufri di malesa cronico pero no tin 60 afia 
ainda tambe por ricibi nan vacuna completamente gratis, 
pero pa esaki si mester ricibi un recept di dokter di cas. Cu e 
recept e persona ta yama seccion di Malesanan Infeccioso na 
5224239 of 5224241 pa un cita. Na momento di presenta na 








e cita mester bin cu e recept di dokter di cas y tambe e carchi 
di AZV. 


Tur otro persona cu no tin 60 afia y tampoco tin malesa cronico 
pero ta desea di ricibi e vacuna di Influenza por paga pa esaki 
na un costo di fl 20,-. 


Pa mas informacion por tuma contacto cu seccion di Malesanan 
Infeccioso durante dia y orario di trabou cu ta di dialuna pa 
diabierna entre 7:45 -11:45 di mainta y 1:15- 4:15 di atardi. 








na DVG: 





DIALUNA PA DIABIERNA PARTI MAINTA SO 


DIARANSON MAINTA Y ATARDI 
8:00 - 





8:00 - 11:30 AM 


11:30 AM y 1:00 - 6:30 PM 

Departamento di Salud Publico: 


UPDATE 19 DI OCTOBER 2021 


Segun resumen di awe 8 persona a recupera y un total di 
15 caso nobo di COVID-19 a keda registra di cual 2 ta no- 
residente. E cifranan aki ta representa un ‘Positivity rate’ bou 
di nos residentenan di 8%. 


E cantidad di casonan activo di COVID-19 pa awe ta 152 y 
cantidad di fayecidonan relaciona cu COVID-19 ta na 170. 





Datos ta ilustra casonan nobo di COVID cu un average semanal 
di 12 caso pa dia y un averahe di ‘positivity rate' semanal di 
9% pa dia. 


Actualmente na Aruba tin 15 persona interna debi na COVID di 
cual den ICU tin 5 persona, riba piso general tin 10 persona y 
na Colombia tin actualmente 16 persona den Cuido Intensivo. 


RESIDENTE NO-RESIDENTE 

HABITONAN PA KED, 





ni uza productonan deriva di tabaco 


Huma y/of uza productonan deriva di tabaco ta habitonan hopi 
peligroso. Huma ta causa miles di morto pa aña rond di mundo. 
Tin malesanan cu por wordo preveni si bo keda sin huma, 
manera enfisema, cancer di boca, garganta y pulmon, como 
tambe algun malesa di curason. Si bo no ta huma, no cuminsa; 
y si bo ta huma, stop awo. Pa combati COVID-19 bo mester 
mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza 
tur e hermentnan cu nos tin pa caba cu e virus aki na nos isla! 


Laba man 
frecuentemente 


Uza tapa boca 
(SY paden di tur lugar. 





VACUNA! 

